
O Volapükaflens Valöpo! 


Su pads 44 e 45 gaseda at kanoy reidön konoti fa hiel 
Frank Roger pelautöli. Tradut at äbinom fikulik obe kodü geb 
fraseodas nulädik. Ab yufü Vi-Cifal eplöpobs ad dunön tradutodi 
gudik. Ekö fraseods ómik se vódem rigik (Linglänapükik), kelis 
ämutobs bekomipön: 


. . . kobü monigetots pötöfik = with proper funding. 


Nünömaprograms neodik pälemekons . . . = The required 
software was developed . . . 


. . ad jafön züamöpi digitik kobü lepoem nevoik . . . = to 
create a digital environment with virtual monkeys . . . 


. . sa pólamied pötik = with a fair margin of error 


. . . kvip baiädik. . . = . . . a back-up team . . . 

. stabü miedetavölads leigik. =. . . based on the same 
parameters. 
. . . das ämijäfidon levemo. = . . . that it backfired pectacularly. 


Valikosi Gudikün Oles ed Olikanes 


w 


VI:42:2013 


PLÄGOLSÖS VOLAPÜKI! (PLÄNS) 





‘b’ binon pölik. ‘buükön’ binon värb loveädik, seko 
reigülon kusatifi; telido ‘pla’ sinifon pladi, kel dalabon 
spadi, e no buükami. sekü atos: 

Buükobs stomi solik bu sil gedik. 


‘b’ binon pölik. Värb `binön’ no reigülon kusatifi. 
Värbatim i binon pölik, bi din jenon anu, no in paset. 
‘Visitön’ binon värb loveädik, seko reigon kusatifi. 
Anu mutoy labön fomi ot äs värb balid. Sekü atos: 

If binoböv ol, visitoböv omis. 


‘a` binon pölik. “Fredükón  sinifon `kodón fredi: 
‘mödo` sinifon módoti.” Sekü atos: 
Äfredobs vemo ad lomiokömön. 


‘a’ binon pölik, bi värb sököl (binön) no nog ejenon, ab 
spelabiko ojenon fütüro. Sekü atos: 
Äspelof, das öbinom us odelo. 


‘a’ binon pölik. ‘Debet’ no dalon labön lenlägami - 
om, bi no binon pósod. Fino ‘ko’ binon pölik. Mutoy 
gebön ad” in tefat. Sekü atos: Debet sümon suvo ad 
däsper. 


Liedo id ob epölob is. Set gudikün binon: 
Danöfoms kol/lü ofs demü yuf somik. 


‘a’ binon pölik, bi värb telid pos `vilón` no neodon ‘ad; 
‘plu’ no neodon ‘ka` fo nüms; fino `kobo` sinifon ‘ko 
(votikos/votikan(s) Sekü atos: 

Vilobs hestön ko glöbils plu fol otüpo. 


V1:43:2013 
LUP E KAPAR 


Lup älogon kapari, kel äbäläton 
Koteniko su kliv mu skapik, 
Kiöpo stonils japikün bapik 
Ya ätegons ga gluni lölik; 

Kisi dunön, bi veratiko päbäton! 


Lup vokädon kapare: „Nu nexänolös! 
Isio kö yerb grünikün 
Glofon bundano, äsi jönikün, 
Ko smek stunabik, gudikün! 
E me vög laodik vokon: „Kömolös!” 
Ab kapar löpo no pemoton ädelo. 
Älülogon donio lü lup faemik. 
„Nu sevob ya kodi ga verik! 


No nitedon ole fid obik, 
Ab bälid ola: saunob is löpo! 


v v v v v v v 
DÖ VÖDS 
Vöds binons klots tikodas. 
Vöds dalabons nämädi gretik. 
Vöds kanons binön u bened, u maledit. 
Vöds dajonons kaladi ninälik menas valöpo. 


Vöds binons mu zesüdiks - nen ons kuliv no kanon 
progedön. 


V1:44:2013 


- (fa hiel Frank Roger) 


“Vipob, dos kanoböv blinön nulodi gudikum lü 
gasedemakolköm at,” äsagom pladulan ela ‘Disin di 
Hamlet’ vemo penotüköl. 


“Mon lemödik äsi düps nenfinik voba fikulik 
päblinädons disine at, e spel obsik äbinon gretik. Fümob, 
das memols disini at, kel ädavedon se desir ad blufön 
teorodi, sevabo: if leadoy lepis flapön klavemis dü tim 
saidik, oprodons ün del seimik eli ‘Hamlet? Dunamod 
obsik gudiko päpreparon kobü monigetots pötöfik. 


Nünömaprograms neodik pälemekons ad jafön 
züamöpi digitik kobü leps nevoik, kels äflapons klavemis 
dü tim pekalulöl sa pölamied pötik. Päsuäüdobs, das nos 
ömijäfidon. Ad vitön pöli in sit, kel ba öriskädükon disini, 
kvip baiädik lepas nevoik pävobükon läükü kvip cilfib, 
stabü miedetavölads leigik.” 


Täno mon äseilom ad vobed dramatik. Sienoviko no 
äjuiton atosi. 


“Anu dalabobs sekis disina obsik”, äfovom, “e liedo 
mutob sagön oles, das emijäfidon levemo. Finü tim 
pedälöl, ebluvobs, ad jeik obsik, das lepakvip cifik iprodon 
vödemi ela ‘Richard IIl. Näii kvip igo iprodon vëdemi ela 
‘Parad Peperöl’ kela lautan lölöfiko no äbinom el 
Shakespear. No kanobs plànën kodi nedrefa so rniserabik 
disina obsik. Fümob, das osuemols säspetikami obsik. 
Danö!” 


Man, sienoviko pebluvüköl, ämogolom tëno. 


V1:45:2013 


Gasedemakolkörn ifinon. 


==“... .. 


(Noet _redakana: Ejäfikob me fraseods fikulik, kels 
pubons in konot at, in pened obik su pad bolid gaseda). 

NO PLU DABINON FIKUL ! 


Bal reidanas obsik ávilom logën konleti gasedas 
WVög Volapüka’ lä Bukem Britänik. Bi no äkanoy 
yufön omi, äpenom obes in tef at. Sekü atos, Cifal 
äkosükom Bukemi Britänik ad sevön kiöpo binon konlet 
gaseda. Anu egespikoy ome ad nunën, das samäds ‘Vög 
Volapüka' binons su bukaboed P901/3239 (VOL). 

AD PROPAGIDÖN VOLAPÜKI 





Kisi kanobs-li dunën ad propagidön Volapüki? Alan 
kanon yufön boso ad atos. Ekö bos, kel seiman kanon 
dunön: 


Müniotobsós Volapüki flenes obas dü spikot(s); samo, 
“Cedol-li, das pük bevünetik binon din gudik;” Sevol-li, kis 
binos Volapük?  Seuvol-li sinifi vöda Volapük? “si säks 
mödikum in tef at. 


Do flen(s) bo no nitedëlon(s) dö ctos, kanoy bespikön dini 
ko on(s), ed ogaenon(s) noli nulik. 


Sek(s) spikotals) somik kanon(s) binón penespetöl(s). 


VI:46:2013 


LÄLID IN STUNALÄN 
fa hiel Lewis Carroll) 


KAPIT ZÜLID (DIL BALID) 





KONOT MELAJELÄDAFA SÜPÄDIK 


“No kanol fomälön fredi obik ad logön oli dönu, o 
flen löfik oba,” äsagof Jidük, kel löfiko äyümof bradi ela 
Lälid me brad oka, ed emogolofs kobo. 


Lälid äbinof vemo kotenik ad tuvön ofi benovimo, 
ed ätikof oke, das äbinon bo pep, kel idavedükon ofi so 
neplitiki pö kolköm büik in kvisinöp. 


“If ob ovedob jidük," äsagof oke, (too, lölöfiko ne 
fulü spel), odalabob pepi nonik in kvisinöp oba. Sup binon 
vemo gudik nen pep - ba pep binon ai kod zuniäla lä 
mens,” äfövof; äbinof go kotenik, das itüvof soti noma 
nulik, “i vinig binon kod züdöfa lä ons - e kamomil binon 
kod bieda - e - e te juegots e dins somik binons kod 
svidöfa lä cils. Bis mens äsevons osi, no öbinons so 
lavariks, no-li? 


Jünu ya iglömof Jidüki, ed ädredülof boso ad lilön 
vögi ofa nilo. “Meditol bosi, o flen löfik! seko glömol ad 
spikön. No kanob sagön anu utosi, kelos et tidon obis, ab 
omemob osi ünü brefüp.” 


“Ba no tidon obes seimosi,” Lälid äbrafof ad sagön. 


VI:47:2013 


“Fi, fi, o cil!” äsagof Jidük. “Valikos jenöfo labon 
tidami, ifü kanoy tuvön oni.” E spikölo soiko, äpedof oki 
nämikumo ta Lälid. 


Lälid lölöfiko no äplidof tunilikami somik: balido, 
bi Jidük äbinof vemo nejönik, e telido, bi älabof geiloti 
ebo lönediki ad seitön cüni nekoveniko japik oka sui jot ela 
Lälid. No ävilom ye binön neplütik - sekü atos äsufälof 
mögiküno osi. 


“Pled jinon progedön gudikumo anu,” äsagof, ad 
kuradükön boso spikoti.  “"Baicedob!” äsagof Jidük: 
nendoto et tidon obes sökölosi - O, “bin' löf, bin' löf, das 
tülon voli!” 


“Ek esagon," ávisipof Lälid, “stipü valan kudonöd 
kudis lönik!” 


Benö! sinif binon ti otos," äsagof Jidük, kel 
äsleifof cünili japik oka ini jot ela Lälid, läükölo: “ed etos 
tidon sökölosi: “Bejäfoyöd sinifi, e tonods obejäfoyons 
oyis.“ 


“Alna vilof tuvön sinifi klänik dinas” ätikof oke 
Lälid. 


“Ba stunol, das no züob zekoapi olik me brad oba,” 
äsagof Jidük pos paud; kod binon, das dotob vemo 
benovimi flamena olik. Vilol-li, das dunob sperimänti?" 


“Ba obeiton” äsagof Löälid, kel ga no ävilof 
kuradükön sperimänti somik. 


VI:48:2013 
GUL GRAMATIK 
Reidan säkom; Kis binon-li dif vü präpods: VÜ e BEVÜ? 


Dif säsantik binon: VÜ = between e BEVÜ = amongí(st), ab 
Vi-Cifal läükom obes küpedotis sököl vemo frutikis:- 


vů 
Vöd at labon sinifi voik: topiko u timiko binon vü dins tel, samo: 


Tifan stanom vü poldans tel -- poldan anik stanon detü e nedetü 
tifan; 


Kvärabim smalik stanon vü doms gretik. 

Yel 2013 binon vü yels 2012 e 2014. 

I vätälolös vödeds sököl (se Vödabuk Volapüka fa Arie de Jong): 
vüsüf = entr'acte 

vütim = the time between, intervening period, meantime 
vüyümot = infix 

vüpladam = insertion (of an advertisement, etc.) 

BEVÜ 

Vöd ad labon sinifi nevoik: 

Feit bevü flens = controversy between friends. 
Bäldikün bevü ons = the oldest amongst them. 
Ästanom bevü oms = he stood amongst them. 


bevünetik = international. 


In säk reidana, te "bevü" veräton (sinif nevoik), sevabo: 
“Kis binon-li dif bevi präpods: "vü" e "bevü"?” 


